1. melléklet a 7/2017.(III.29.) önkormányzati rendelethez

A Képviselő-testület szerveire átruházott hatáskörök
A Képviselő-testület szerveinek feladatköre


I. A Képviselő-testület által a polgármesterre átruházott hatáskörök:

1) gyakorolja a köztemetés elrendelésével kapcsolatos feladat- és hatásköröket
2) gyakorolja a közterület használat engedélyezésével összefüggő feladat- és hatásköröket,
3) 10.000.-Ft összegig teleülési támogatás megállapítása azonnali döntést igénylőknél,
4) 500.000-Ft összeg erejéig szerződést köthet,
5) önkormányzat által vagy önkormányzati társulási tagként benyújtható, pályázati támogatással járó pályázati anyag benyújtása, amennyiben a képviselő-testületi ülésen történő tárgyalás a pályázati határidő elmulasztásával járna és a pályázati önrész nem haladja meg az 1.000.000 Ft-ot,
6) a közbeszerzési törvény hatálya alá nem tartozó beszerzéseknél 1 millió forintig dönthet,
7) gyakorolja a teherautó behajtási engedélyek kiadásával kapcsolatos feladat- és hatásköröket,
8) 500.000-Ft összeg határt el nem érő, vagy térítés nélkül kapott, felajánlott vagyon elfogadásáról döntés,
9) dönt lakások bérbeadásáról – kivéve község érdek esetén - , lakás és helyiség estében felújítási költségek bérleti díjba történő beszámításáról, bérlőtársi jogviszony engedélyezéséről, 

II. A Képviselő-testület által a Bizottságokra átruházott hatáskörök. 


II/A.   A Képviselő-testület által a Pénzügyi Bizottságra átruházott hatáskörök

1) Vagyonnyilatkozatok ellenőrzése és nyilvántartása

II/B.  A Képviselő-testület által a Humán Ügyek Bizottságra átruházott hatáskörök

1. szociális rendelet alapján települési támogatás megállapítása
2. szociális alapszolgáltatásokért fizetendő térítési díjak méltányosságból történő mérséklése

III. A Képviselő-testület által a jegyzőre átruházott hatáskörök

1. gyakorolja a közösségi együttélés alapvető szabályairól és ezek elmulasztásának jogkövetkezményeiről szóló helyi rendeletben meghatározott feladat- és hatásköröket
2. gyakorolja személyes gondoskodást nyújtó szociális és gyermekvédelmi ellátások igénybevételével összefüggő feladat- és hatásköröket
3. gyakorolja a közterületek elnevezésérő, és a házszám megállapításról szóló helyi rendeletben meghatározott feladat- és hatásköröket, 
4. gyakorolja a szociális ellátásokról és szociális igazgatásról szóló helyi rendeletben meghatározott- Bizottság hatáskörébe tartozó, az ügy érdemét nem érintő – feladat- és hatásköröket

IV. Polgármester feladatköre

a. a költségvetésben elfogadott feladatokra utalás aláírása, egyéb utalások,
b. az önkormányzati vagyonnal kapcsolatos földhivatali ügyekben eljárás,
c. jelzálogjog törlés engedélyezése, jelzálogjoghoz hozzájárulás engedélyezése
d. megrendelések, árajánlatok, értékbecslések kérése,
e. idősek köszöntése,
f.  a költségvetési rendeletben elfogadott polgármesteri keret felhasználásáról dönthet,
g. a település képviselete rendezvényeken, testvérvárosi és egyéb külkapcsolatok építése,
h. a település működésével kapcsolatos tárgyalások lefolytatása,

V. Pénzügyi Bizottság  feladatköre:

a. előzetesen véleményezi az önkormányzat költségvetését érintő képviselő-testületi döntéseket,
b. az önkormányzat költségvetésével kapcsolatos beszámolókat, tájékoztatókat előzetesen véleményezi,
c. javaslatot tesz az önkormányzati adórendeletek módosítására,
d. figyelemmel kíséri, és gazdasági szempontból elemzi az önkormányzat által alkalmazott műszaki fejlesztéseket, beruházásokat, ennek keretében véleményezi az ilyen tartalmú szerződéseket és folyamatosan figyelemmel kíséri azok teljesítését, különös tekintettel a teljesítési garanciákra (határidő, jog és kellékszavatosság, kötbér stb.);
e. javaslatot tesz az önkormányzat által biztosított szolgáltatások díjainak meghatározása, továbbá a bérleti díjak megállapítása tárgyában;
f. figyelemmel kíséri a településtisztasági közszolgáltatások működését,
g. figyelemmel kíséri a temetők működését és javaslatot tesz a sírhely megváltás díjaira a fejlesztésekre;
h. figyelemmel kíséri a víz és csatorna, valamint a szennyvíztisztító-telep működését 
i. folyamatosan figyelemmel kíséri az önkormányzati ingatlanvagyon (vagyonkataszter alapján) helyzetét, esetleges értékesítésre, vételre, illetve azok hasznosítására (bérlet, használat, haszonbérlet stb.) továbbá az ezekkel kapcsolatos szerződéskötési feltételekre tesz javaslatot;
j. véleményezi az önkormányzati vagyongazdálkodást és pénzügyi gazdálkodást érintő előterjesztéseket,
k. figyelemmel kíséri az önkormányzati részvétellel működő gazdasági társaságok működését;
l. intézkedést kezdeményez a Képviselő-testületnél a költségvetési gazdálkodás és az önkormányzati vagyongazdálkodást érintő kérdésekben;
m. figyelemmel kíséri a településfejlesztést és a beruházásokat érintő pályázati lehetőségeket és részt vesz azok bonyolításában;
n. javaslatot tesz a település szerkezeti terv felülvizsgálatára,
o. véleményezi a településszerkezeti tervet érintő testületi döntéseket és javaslatot tesz a rendelet módosítására;
p. koncepciót véleményez  a település fejlesztés és település rendezés irányai tekintetében, különös tekintettel a településfunkciókra (idegenforgalmi, rekreáció, ipari, mezőgazdasági jelleg) és a térségi, megyei fejlesztési programokra ezt a Képviselő-testület elé terjeszti,
q. javaslatot tesz a Képviselő-testület felé az önkormányzat tulajdonában lévő közterület elnevezésére,
r. a településen megvalósítandó infrastrukturális fejlesztésekkel kapcsolatos véleményét a Képviselő-testület elé terjeszti;
s. javaslatot tesz a közterületek funkciójának meghatározására és az ezzel kapcsolatos rendelet módosítására;
t. a polgármester illetve a képviselők összeférhetetlenségének megállapítására irányuló kezdeményezést a beérkezését követő következő ülésen, de legkésőbb 30 napon belül megvizsgálja, majd megállapításáról a következő testületi ülésen beszámol


VI. Humán Ügyek  Bizottság feladatköre: 

a. figyelemmel kíséri és elemzi illetékességi területén élők szociális helyzetét, erről évente a költségvetési koncepció elfogadását megelőzően beszámol a Képviselő-testületnek,
b. előzetesen véleményezi a feladatkörébe tartozó rendelet-tervezeteket,
c. előzetesen véleményezi az önkormányzat Esélyegyenlőségi Programját,
d. javaslatot terjeszt a képviselő-testület elé a költségvetés módosítására feladat és hatáskörének ellátásához szükséges pénzügyi fedezet biztosítása érdekében,
e. előzetesen véleményezi a Képviselő-testület azon előterjesztéseit, amelyek feladatkörét érintik,
f. javaslatot terjeszt a Képviselő-testület elé a feladat és hatáskörét érintő rendelet megalkotására, illetve rendelet módosítására,
g. közreműködik az önkormányzati rendeletek előkészítésében, kihirdetésében, figyelemmel kíséri az önkormányzati rendeletek betarttatását, szervek hatósági munkáját a jegyzőn keresztül;
h. véleményt nyilvánít szervezeti és hatásköri kérdésekben,
i. az SZMSZ módosítására vonatkozó javaslat elkészítése és előterjesztése,
j. települési támogatás iránti kérelem esetén környezettanulmány készítése,
k. figyelemmel kíséri a közbiztonság helyzetét és alakulását a településen, ennek keretében javaslatokat tesz,
l. javaslatot tesz az egészségügyi intézmények működtetésének javítása érdekében,
m. figyelemmel kíséri az oktatási, kulturális intézmények munkáját, 

